**Aicinājums iesniegt labas prakses piemērus bērnu politikas jomā**

**Bērni ir mūsu nākotne.**

Saistībā ar Pasaules bērnu dienu 2020. gada 20. novembrī mūsu grupa sadarbībā ar Eiropas Progresīvo pētījumu fondu (*FEPS*) nāca klajā ar [aicinājumu izveidot bērnu aprūpes savienību](https://towards-a-child-union.formstack.com/forms/call4childunion), kuras vispārējais mērķis ir izskaust bērnu nenodrošinātību un veicināt vienlīdzīgas iespējas visiem bērniem Eiropas Savienībā,

* ātri īstenojot Eiropas iniciatīvu “Garantija bērniem”;
* izveidojot Eiropas bērniem paredzētu ieguldījumu ekosistēmu un šajā saistībā sākot ar *Next Generation EU* finansējuma pareizu plānošanu;
* garantējot vispārējas un vienlīdzīgas iespējas piekļūt kvalitatīvai un iekļaujošai pirmsskolas izglītībai un aprūpei.

Aicinājumam pievienojās vietējās un reģionālās pašvaldības, Eiropas Parlamenta deputāti, valstu parlamentu deputāti, akadēmisko aprindu pārstāvji, praktiķi un privātpersonas.

Mēs visi zinām, ka bērnu stāvoklis Eiropas Savienībā Covid‑19 pandēmijas dēļ ir īpaši pasliktinājies un tūlītēja rīcība ir mūsu politiskās saimes galvenā politiskā prasība.

Nesen pieņemtajā Eiropas sociālo tiesību pīlāra rīcības plānā paredzēts, ka no 15 miljoniem cilvēku, kam līdz 2030. gadam ir jāizkļūst no nabadzības vai sociālās atstumtības, vismaz 5 miljoniem vajadzētu būt bērniem. Lai to panāktu, dalībvalstis, kuras visvairāk skar bērnu nabadzība, tiek aicinātas nabadzības un sociālās atstumtības mazināšanai atvēlēt no ESF+ līdzekļiem vismaz 25 %, no kuriem 5 % — bērnu nabadzības izskaušanas pasākumiem. Vēl nav zināms, vai Padome šo priekšlikumu atbalstīs.

Tāpēc 2021. gadā ar Jūsu līdzdalību un atbalstu vēlamies īstenot politikas un komunikācijas kampaņu par bērnu aprūpes savienību. Jūs esat mūsu labākie vēstnieki, jo vietējā līmenī esat bērnu politikas īstenošanas priekšējās rindās. Tāpēc aicinām Jūs dalīties ar labas prakses piemēriem bērnu politikas jomā.

Jūsu iesniegtie labas prakses piemēri var būt saistīti ar šādām jomām: bērnu publisko aprūpes pakalpojumu pieejamības nodrošināšana un paplašināšana; konkrēti pasākumi, kuru mērķis ir integrēt nelabvēlīgā situācijā esošus bērnus; bērnu tiesību, tostarp likumisko tiesību, nodrošināšana; bērniem paredzētu pamatienākumu vai sociālo pārvedumu shēmu nodrošināšana; pasākumi, kuri dod iespēju veicināt iekļaujošas mācīšanās rezultātus, mācību plānus un mācību vidi, kas visiem bērniem dod iespēju apgūt 21. gadsimtam atbilstošas prasmes; atbalsts pedagoģiskiem projektiem, kas paredzēti skolotājiem un darbiniekiem, kuri ir pārmaiņu līdzveidotāji; centieni, kas vērsti uz vecāku un sabiedrības demokrātisku iesaistīšanu un līdzdalību mācību procesā.

**Atsaucoties uz mūsu aicinājumu, Jūsu varat:**

**i) aptuveni 800 vārdos izklāstīt, kā Jūsu pilsētā/reģionā notiek bērnu aprūpes politikas īstenošana un kādi ir Jūsu politiskie uzskati par to, kāpēc bērnu aprūpes politika ir svarīga** (būtu lieliski, ja Jūs varētu pievienot arī fotoattēlus vai videomateriālus)

un/vai

**ii) atbildēt uz šeit pieejamās anketas jautājumiem.**

Mēs būtu ļoti pateicīgi, ja Jūs savu atbildi varētu atsūtīt līdz 2021. gada aprīļa beigām.

**Ja Jums rodas jautājumi, rakstiet mums pa e-pastu** **PES-Group@cor.europa.eu**.

**ANKETA**

1. Vārds, uzvārds:
2. Pārstāvētā pilsēta, reģions, pašvaldība:
3. Valsts:
4. Amats vai politiskā funkcija:
5. Pārstāvētās pilsētas, reģiona, pašvaldības lielums *(iedzīvotāju skaits)*:
6. Norādiet, kāds ir nelabvēlīgā situācijā esošo mājsaimniecību īpatsvars (%) jūsu pilsētā/reģionā/pašvaldībā un cik liels tajās ir bērnu īpatsvars (%):

*(Nelabvēlīga situācija, piemēram, zemāki ienākumi / bezdarbs, saskaņā ar valsts rādītājiem)*

1. Miniet, kāds ir daudzveidības īpatsvars (%) jūsu pilsētā/reģionā/pašvaldībā:

*(Imigrantu izcelsmes mājsaimniecības)*

**Vispārēji vecāku/aizbildņu nabadzības apkarošanas pasākumi kā līdzeklis bērnu nabadzības apkarošanai**

1. Norādiet vispārējos pasākumus, ko jūsu pilsētā/reģionā/pašvaldībā īsteno nelabvēlīgā situācijā esošu mājsaimniecību atbalstam (piemēram, ienākumu atbalsts, mājoklis, veselības aprūpes pieejamība u. c.)
2. Norādiet, vai īpaši pasākumi ir paredzēti tām nelabvēlīgā situācijā esošām mājsaimniecībām, kurās ir bērni

**Pirmsskolas izglītība un aprūpe**

1. Cik liels ir tādu bērnu īpatsvars (%) (vecumā līdz 3 gadiem), kas uzņemti pirmsskolas izglītības un aprūpes programmās *(piemēram, silītēs, bērnudārzos u. c.)*:
2. Cik liels ir tādu programmās uzņemto bērnu īpatsvars (%), kas izmanto
3. publiskā sektora pakalpojumus *(nodrošina pašvaldība vai bezpeļņas organizācija, kam piešķirts publiskais finansējums)*:
4. privātā sektora pakalpojumus *(tarifus peļņas gūšanai brīvi nosaka iestāde, publiskais finansējums nav paredzēts)*:
5. jauktu sistēmu (*privāta peļņas organizācija, kam tiešu finansiālu atbalstu sniedz valsts vai ko netieši finansē, piemēram, ģimenes, kuras saņem vaučerus*):
6. Kā panākt, ka bērniem, kas jaunāki par 3 gadiem, ir vienlīdzīgas iespējas piekļūt pirmsskolas izglītībai un aprūpei? (*Iespējami vairāki atbilžu varianti*)
	1. Progresīva maksa *(vecāki maksā atbilstoši saviem ieņēmumiem)*
	2. Iestādes/pakalpojumi mazāk attīstītos apgabalos *(kur dzīvo nelabvēlīgā situācijā esošas personas)*
	3. Bezmaksas pakalpojumi *(nelabvēlīgā situācijā esošām mājsaimniecībām vai visām ģimenēm uz vienu vai vairākiem gadiem)*
	4. Piekļuves prioritāte bērniem, kas nāk no nelabvēlīgiem apstākļiem (*kritēriji, kas dod priekšroku pierakstīties, piemēram, vientuļajam vecākam, bezdarbniekiem vai darbu meklējošām personām*)
	5. Veicināt nelabvēlīgā situācijā esošu vecāku informētību par pirmsskolas izglītības un aprūpes nozīmi
	6. Cits *(precizējiet)*
7. Kādas ir lielākās problēmas, kas jārisina, lai bērniem, kas jaunāki par 3 gadiem, nodrošinātu vienlīdzīgu piekļuvi pirmsskolas izglītībai un aprūpei? (*Iespējami vairāki atbilžu varianti*)
	1. Nav pienācīga finansējuma (*no pašu resursiem un ierobežoti centrālās valdības pārvedumi, kā dēļ ir kavēta struktūru veidošana un/vai nav iespējams samazināt ģimeņu finansiālo ieguldījumu*)
	2. Kritēriji, kas kavē nelabvēlīgā situācijā esošo ģimeņu pieteikšanos (*piemēram, strādājošiem vecākiem rezervētas vietas, valodas barjera migrantu izcelsmes vecākiem, attālums utt.*)
	3. Nelabvēlīgā situācijā esoši vecāki nav pietiekami informēti par pirmsskolas izglītības un aprūpes nozīmi
	4. Cits *(precizējiet)*

**Covid-19 ietekme**

1. Kā Covid-19 izraisītā krīze ietekmē jūsu spēju nodrošināt pirmsskolas izglītību un aprūpi bērniem vecumā līdz 3 gadiem? (*Iespējami vairāki atbilžu varianti*)
2. Mazāki centrālās valdības līdzekļi / finansējuma atcelšana un pašu resursu (vietējo nodokļu) sarukums / mazāk pakalpojumu un vietu
3. Pieprasījuma samazinājums mājsaimniecību finansiālo grūtību un vispārējā bezdarba pieauguma dēļ
4. Cits *(precizējiet)*
5. Kādus risinājumus esat paredzējuši, lai ekonomikas atveseļošanas kontekstā saglabātu/paplašinātu pirmsskolas izglītības un aprūpes pakalpojumus bērniem vecumā līdz 3 gadiem?

(*Aprakstiet sīkāk!*)

**Inovatīva prakse**

1. Vai esat izstrādājuši specifisku inovatīvu praksi, lai nodrošinātu
2. to, ka migrantu izcelsmes bērni vai bērni, kas nāk no zemāka sociālekonomiskā statusa ģimenēm, saņem pilnvērtīgu pirmsskolas izglītību un aprūpi: vecāku iesaistīšana bērnu izglītības modeļos; kopienas iesaistīšanās (NVO); pirmsskolas izglītībā un aprūpē nodarbināto apmācība un tiesības; iekļaujošas pedagoģiskās programmas/prakse, kas ļauj izprast daudzveidību, sadarbību un solidaritāti; pirmsskolas izglītības un aprūpes sasaistīšana ar citiem sociālajiem pakalpojumiem / aizsardzību konkrētām ģimenēm (ienākumu atbalsts, aktīvas darba tirgus programmas, mājoklis u. c.);
3. ilgtspēju: videi nekaitīgu ēku būvniecība; reciklētu materiālu izmantošana mācībās; bioloģiskā pārtika un vietējo zemnieku ražota pārtika; vides izglītība u. c.;
4. digitalizāciju: jaunu tehnoloģiju izmantošana bērnu mācīšanā un attīstībā, skolotāju darbā; darbinieku apmācība; digitālo rīku izmantošana saziņai ar vecākiem; infrastruktūras digitalizēšana u. c.

*(Aprakstiet tās jomas, kurās ir attīstīta inovatīva prakse)*

**Eiropas Savienības loma**

1. Vai Eiropas Savienība veikusi ieguldījumu / sniegusi atbalstu jūsu centienos nodrošināt, ka bērniem vecumā līdz 3 gadiem ir vienlīdzīga piekļuve pirmsskolas izglītībai un aprūpei, un/vai ir izstrādājusi un īstenojusi inovatīvu praksi iekļaušanas, ilgtspējas un digitalizācijas jomā?

(*Aprakstiet sīkāk!*)

1. Kādā veidā Eiropas Savienība nākotnē varētu sniegt ieguldījumu jūsu centienos nodrošināt to, ka bērniem vecumā līdz 3 gadiem ir vienlīdzīga piekļuve pirmsskolas izglītībai un aprūpei, un inovāciju iekļaušanas, ilgtspējas un digitalizācijas nodrošināšanai? (*Iespējami vairāki atbilžu varianti*)
2. Eiropas līdzekļus atvēlēt pašvaldību atbalstam, lai nodrošinātu vienlīdzīgu piekļuvi kvalitatīvai, iekļaujošai un ilgtspējīgai pirmsskolas izglītībai un aprūpei
3. Sniegt norādījumus / tehnisko palīdzību attiecībā uz prakses attīstīšanu
4. Pieprasīt centrālajām valdībām, lai tās kopā ar pašvaldībām plānotu finansējamās darbības/reformas, kas jāveic, izmantojot Eiropas finanšu instrumentus (piemēram, *Next Generation EU*, Garantiju bērniem u. c.), lai paplašinātu taisnīgus, iekļaujošus un ilgtspējīgus pirmsskolas izglītības un aprūpes pakalpojumus
5. Pārskatīt ES pusgada procesu, lai nodrošinātu, ka tiek ņemtas vērā konkrētas problēmas, ar kurām saskaras pašvaldības (*piemēram, pārskatīt rādītājus, lai vietējā līmenī ņemtu vērā sīkāk sagrupētus datus; tiešas konsultācijas ar pašvaldībām utt.*)
6. Organizēt apmaiņu ar citām pilsētām/reģioniem/valstīm/augstskolām
7. Cits *(precizējiet)*